"Вяснушак" выраблялі дзяўчаткі-маладзіцы і з надыходам вясны дарылі сваім сяброўкам. Гэта абярэгі маладосці і красы. Вельмі таямнічы сэнсавы змест нясе лялька-"стаўбушка" і "капусніца" — сапраўдныя прадстаўніцы паганскіх часоў. Яны і сватоў у хату "заклікалі", і парадзіхам "дапамагалі". Але, бадай", найгалоўнейшая роля была ў... "зернавушкі". Напоўненая жытам, лялька ўсю восень і зіму стаяла перад абразамі. З надыходам сяўбы яе зярняткі першымі кідалі ў раллю — на багатае поле, шчодры ўраджай і на хлеб на стале.